La Junta de Govern adjudica el contracte d'obres de l'oficina de Turisme del Port de Sagunt
18 de maig 2018

![Imagen 1](/media/5pcmh1cp/48-natalia-antonino-tourist-info-puerto_cuerpo.jpg)

​

La Junta de Govern ha adjudicat hui el contracte d'obres de remodelació, adequació i adaptació per a la seua accessibilitat de l'oficina de Turisme del Port de Sagunt. Es tracta de l'edifici situat en l'avinguda Mediterrani, 67, i el contracte s'ha adjudicat per 77.101,20 euros (IVA inclòs) a l'empresa AC2 Obras y Servicios S.L.

La regidora de Turisme, Natalia Antonino, destaca que s'ha donat “**llum verd ja al projecte de remodelació de la tourist info del Port de Sagunt. En un breu període de temps començaran les obres**”. Antonino assenyala que els turistes i els ciutadans del municipi tindran “**una infraestructura adequada a tots, perquè serà accessible i amb una remodelació interior que ens permetrà afegir espais a esta infraestructura d'índole turística per a seguir promocionant la nostra ciutat com a destinació**”.

“**L'edifici de la tourist info estarà tancat durant tres mesos que és el que duraran les obres**”, ha assegurat la regidora, encara que afirma que es prendrà una solució perquè se seguisca realitzant el servici en este període de temps, ja que probablement coincidisca amb l'època estival.

El Ple de l'Ajuntament va aprovar fa un any la millora de l'oficina de turisme del Port de Sagunt. Entre les intervencions planejades estava l'eliminació de barreres arquitectòniques per a facilitar l'accés a persones amb diversitat funcional, així com la instal·lació d'un ascensor per a l'accés a les plantes superiors de l'edifici.  A més, redistribuir l'espai interior per a tornar-lo més diàfan i poder així albergar usos turístics més flexibles.

*   [](http://www.facebook.com/sharer.php?u=https://aytosagunto.es/va/actualitat/la-junta-de-govern-adjudica-el-contracte-d-obres-de-l-oficina-de-turisme-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-junta-de-govern-adjudica-el-contracte-d-obres-de-l-oficina-de-turisme-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-junta-de-govern-adjudica-el-contracte-d-obres-de-l-oficina-de-turisme-del-port-de-sagunt/ "Linked In")
*   [](mailto:?body=https://aytosagunto.es/va/actualitat/la-junta-de-govern-adjudica-el-contracte-d-obres-de-l-oficina-de-turisme-del-port-de-sagunt/)